นายกรัฐมนตรี เดินทางถึงนครนิวยอร์ก สหรัฐอเมริกาแล้ว ฟังบรรยายสรุปก่อนเข้าร่วมการประชุมสมัชชาสหประชาชาติ สมัยสามัญ ครั้งที่ 74
นายกรัฐมนตรี เดินทางถึงนครนิวยอร์ก สหรัฐอเมริกาแล้ว ฟังบรรยายสรุปก่อนเข้าร่วมการประชุมสมัชชาสหประชาชาติ สมัยสามัญ ครั้งที่ 74พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา และคณะ เดินทางถึงนครนิวยอร์กสหรัฐอเมริกา เมื่อเวลาประมาณ 22.05 น. คืนที่ผ่านมาตามเวลาประเทศไทย และได้เดินทางต่อมายังโรมแรมพลาซ่าแอทธินีนิวยอร์กโรงแรมที่พัก โดยมีเอกอัครราขทูต ณ กรุงวอชิงตัน พร้อมตัวแทนคนไทยในสหรัฐอเมริกามาต้อนรับ พร้อมมอบช่อดอกไม้ให้กำลังใจในการทำงานและร่วมทักทายอย่างเป็นกันเอง สำหรับภารกิจแรกของนายกรัฐมนตรีหลังจากเดินทางถึง โดยเมื่อเวลา 03.00 น.ตามเวลาประเทศไทย  เข้ารับฟังบรรยายสรุปเพื่อเตรียมความพร้อมก่อนร่วมการประชุมสมัชชาสหประชาชาติ สมัยสามัญ ครั้งที่ 74 และกิจกรรมอื่นๆ สอดคล้องกับวาระการเป็นประธานอาเซียนของไทยในปีนี้ นายกรัฐมนตรี จะใช้โอกาสในเวทีการประชุมนี้แสดงบทบาทสำคัญใน 3 เสาหลักของสหประชาชาติและผลประโยชน์ของไทย โดยชูหลักปรัชญาเศรษฐกิจพอเพียง ดำเนินงานสร้างความเชื่อมโยง ลดความเหลื่อมล้ำและใช้ทรัพยากรอย่างยั่งยืน พร้อมย้ำถึงความร่วมมือของอาเซียนกับสหประชาชาติและประเทศต่างๆ พร้อมกันนี้ นายกรัฐมนตรี ยังได้ร่วมพบปะและพูดคุยกับชุมชนไทยในสหรัฐอเมริกาด้วย